
REVELAREA TATĂLUI 
CA PRONIATOR DUPĂ SFÂNTA SCRIPTURĂ 


O reflecţie teologică despre evoluția divină se impune de la 
sine, dacă luăm în considerare faptul că după marile încercări prin 
care au trecut o seamă de popoare ale Europei, credința creştină a 
slăbit considerabil şi este încă în liberă cădere acum în prag de 
mileniu trei. Pe fondul unei persistente crize economice, dublată şi 
de cea morală, mulți oameni par din ce în ce mai dezorientați şi 
neîncrezători în posibila pronie divină. În contextul actual se aud 
din ce în ce mai numeroase voci care se întreabă şi întreabă dacă 
credinţa într-un Dumnezeu-Părinte, ce lasă impresia că s-a retras 
total din lume, mai este oportună. Faţă de această situație, Biserica 
trebuie să-şi intensifice activitatea de catehizare arătând fiilor ei că 
din perspectivă biblică, credința în Dumnezeu apare ca o stare 
normală de recunoaştere a Creatorului de către creatură şi totodată 
este o cale spre Dumnezeu , o invitaţie la un dialog şi o garanţie a 
providenței ce se comunică omului, prin Biblia propovăduită şi 
explicată de Biserică drept ceva prin care se poate îndrepta spre 
Dumnezeu. 


În cele din urmă vom identifica şi analiza unele texte biblice 
de notorietate privind manifestarea Părintelui ceresc în lume ca 
Proniator. Acestea sunt desigur foarte numeroase, dar pentru a 
înțelege adevărata dimensiune a iubirii şi a proniei divine, omului i 
se recomandă să se aplece cu mai multă fervoare şi credinţă asupra 
textelor sacre, de Dumnezeu inspirate, întrucât prin acestea aghiografu 
vorbesc foarte insistent despre Dumnezeu ca despre o Persoană care 
nu numai că îi face omului declarații de dragoste, prin poporul 


! Paul Marie DE LA CROIX, L'Ancien Testament, source de la vie spirituelle, Paris 
1952, p. 555. i 

preferat de el odinioară, (a se vedea profetul Maleahi, cap. 1), dar îi 
dovedeşte prin fapte că-l şi protejează atunci când se impune. 


Spre deosebire de alte popoare ale lumii, cel israelit, conform 
textelor biblice, a avut şansa unică de a experimenta pe aproape tot 
parcursul istoriei sale, iubirea lui Dumnezeu concretizată prin multi- 
plele intervenţii proniatoare şi ca urmare, este cel mai îndreptățit ca 
prin gura psalmistului inspirat de Duhul să invite toate neamurile 
pământului la a-L preaslăvi?. De fapt în accepțiunea majoritară a 
scriitorilor inspirați din mijlocul acestui popor, pronia lui Dumnezeu 
este într-un fel prelungirea sfințeniei Sale în creaţie. Astfel, cea 
dintâi manifestare a sfințeniei divine în lume ce s-a constituit în 
chiar actul creaţiei este începutul incontestabil al revelării iubirii 
divine. Cuvântul ebraic iehi = să fie, arată că întreaga creaţie izvo- 
răşte din voinţa divină ca manifestare în exterior a iubirii”, iar dăi- 
nuirea lumii este iarăşi tributară proniei ce se poate asemăna cu o 
prelungire a iubirii. Citându-l pe Nicolae Cabasilas, Paul Evdokimov 
subliniază că: nu fără temei, Dumnezeu se revelează lumii ca iubire 
şi duce ideea aceluia mai departe subliniind că de fapt când vorbim 
despre revelarea iubirii divine în lume, nu ne putem limita exclusiv 
la actul creaţiei, chiar dacă este, incontestabil, cel mai important, 
urmat de pronia menținerii creației pentru că argumentul forte al 
prezenţei iubirii divine îl constituie de fapt respectarea intactă a 
libertăţii omului. În calitate de Stăpân absolut, lui Dumnezeu i-ar 
sta oricum la îndemână să-l constrângă pe om la a-L iubi, dar n-o 
face. Este uimitor ca El care a creat omul să aştepte ca acesta să-L 
primească sau să-L respingă. Chiar şi după ce n-a fost întâmpinat 
cu bunăvoință, mai aşteaptă şi îi mai oferă omului o şansă de a 
conştientiza faptul că pentru tot binele pe care i l-a făcut, şi în 
schimbul ştergerii datoriei, îi cere iubirea”. De fapt însăşi cererea 


2 Mathieu COLLIN, Le Livre de Psalmes, în Cahiers Evangile, nr. 3/1992, Paris 
1995, p. 5. 

? Petre SEMEN, Învățătura despre Sfânt şi sfințenie în Cărţile Vechiului Testament, 
laşi 1993, p. 79. 

4 Nicoale CABASILAS, La vie en Jesus Christ, traduit par S. Broussaleux, 
Chevetogne 1960, p. 80. 


22 Comunicări 


lui de iubire este mai curând o invitație, deoarece El vrea ca 
libertatea de a-L refuza să nu fie în nici un fel îngrădită”. În această 
ordine de idei, ne punem în mod firesc întrebarea, dacă nu cumva 
renumitul text: Şema Işrael din Deuteronom, cap. 6, începe cu 
verbul la viitor în timpul masoretic şi nu prin subjunctiv prezent ca 
în cele mai multe traduceri moderne? Se ştie că în ebraica biblică, 
amplasarea conjuncţiei ve numită vav conversiv înaintea verbului la 
timpul numit perfect Pa'al, face ca verbul respectiv să fie tradus 
prin viitor încât textul ebraic; Veahavateka et Adonai Elohe(i)ka 
bekol-lebabeka ubekol nafeşeka ubekol meodeka = Și tu îl vei iubi 
pe Domnul Dumnezeul tău din toată inima ta, din tot sufletul tău şi 
cu toată tăria ta. Remarcăm cu acest prilej că singura traducere 
corectă, evident dintre edițiile consultate şi realizate după textul 
masoretic, este cea a lui Andre Chouraqui care într-adevăr a surprins 
adevărata nuanță a textului în cauză redând prin viitor Pa`al 
(respectiv imperfect), aşa cum se şi impunea; ...er tu aimera Adonai 
Elohim de tout ton coeur de tout ton être, de tout ton intensite”. 


Sfinţenia lui Dumnezeu alături de bunătate, înţeleasă ca un 
atribut natural al lui Dumnezeu a fost experiată de către unele personaje 
biblice ca o manifestare a proniei. Este exemplară afirmația lui 
Iosua. Acesta în cuvântarea finală dinaintea adunării poporului 
israelit la Sichem, motivează decizia sa irevocabilă de a-L sluji în 
exclusivitate pe Dumnezeu împreună cu casa sa: Eu împreună cu 
casa mea vom sluji pe Dumnezeu, căci sfânt este (cap. 24,15). 
Motivația alegerii de a-L sluji doar pe Dumnezeu apare numai în 
textul Septuagintei; or o Qeoc «yıoç eoorv care probabil a fost 
realizată după un alt manuscris decât textul ebraic oficial. Nu-i greu 
de dedus că exclamația lui Iosua este expresia unor constatări 
verificate în timp de el însuşi cu privire la intervențiile minunate ale 
lui Dumnezeu în favoarea celor ce au mărturisit credinţa în El şi s-au 
comportat ca atare. Prin urmare, numeroasele acțiuni proniatoare 


5 Paul EVDOKIMOV, /ubirea nebună a lui Dumnezeu, trad. de Teodor Baconsky, 
p. 33. 

La Bible traduite et presentée par André CHORAQUI, Brower, 1989, cartea 
Deuteronom, p. 346. 

ale lui Dumnezeu, la care Iosua a fost martor ocular toată viaţa, 
sunt interpretate aşa cum se cuvine, adică drept manifestări ale 
sfinţeniei Acestuia, încât providenţa şi sfințenia se suprapun exact 
în concepţia teologică a celui ce a urmat lui Moise. 


1. Relaţia personală cu Dumnezeu-condiţie majoră a desci- 
frării proniei în creaţie 

Am arătat deja că spre deosebire de alte popoare, cel biblic 
în calitate de ales al lui Dumnezeu, se putea mândri pe bună 
dreptate, că la baza credinţei sale se află o incontestabilă experiență 
personală cu divinul, experiență verificabilă în timp şi spațiu, prin 
multiplele documente biblice. Astfel istoria biblică începe cu mențiunea 
că patriarhii L-au întâlnit pe Dumnezeu ca pe o Persoană, cu care 
au dialogat prieteneşte ajungându-se adesea la nişte raporturi fireşti, 
familiale ca între un adevărat Părinte şi fii. Este uimitoare condes- 
cendenţa lui Dumnezeu față de Avraam care duce dialogul nepermis 
de departe în ideea că va găsi milă pentru salvarea, in extremis, a 
cetăților Sodoma şi Gomora. În cazul dat, patriarhul nu se baza nici 
pe departe pe o intuiţie de moment când s-a lansat într-o prea îndrăz- 
neaţă, din perspectivă pur umană, investigare a limitelor răbdării şi 
bunătăţii divine, a îngăduinţei lui Dumnezeu de către omul Avraam, 
cel care se defineşte pe sine pulbere şi cenuşă în raport cu interlocu- 
torul său (Facerea 18,27), nu putea fi decât urmarea unor repetate 
teofanii, dar nu numai, ci era în acelaşi timp rezultatul iluminării 
minţii într-o îndelungată practică a rugăciunii şi deci printr-o 
legătură personală. Credinţa patriarhului în pronia lui Dumnezeu, 
ca de altfel şi a urmaşilor acestuia, nu se baza nicidecum pe nişte 
ipoteze teoretice cu silogisme deductive sau cu dovezi logice”, ci pe 
experiența unei relații personale de iubire copleşitoare. Avraam a 
realizat mai mult decât oricare că pronia Părintelui ceresc nu l-a 
părăsit niciodată, începând cu plecarea din Urul Caldeii şi până la 
moarte. Urmaşii lui Avraam, la rândul lor, au fost conştienţi de 


7 Christos YANNARAS, Abecedar al credinței, trad. de Pr. Dr. C. Coman, 
Bucureşti 1996, p. 16. 

pronia divină faţă de strămoşul lor, ca şi de relaţia intimă a aceluia 


cu Dumnezeu, încât ori de câte ori Îl invocă, Îl numesc în mod 
justificat Dumnezeul părintelui sau al părinților noştri. Prin aceasta 
de fapt conştientizează relația personală a acelora cu divinitatea şi au în 
continuare garanţia unei permanente pronii ca şi în trecutul strămoşilor. 


Martori incontestabili pe lângă conaţionalii lor a multiplelor 
manifestări ale proniei divine în lumea de până la ei au fost Moise, 
Aaron, Ilie şi Elisei secondaţi de toți profeții israeliți, vechi sau noi. 
De fapt pentru poporul israelit proba proniei s-a concretizat prin 
prezența acelei Schekinah protectoare prin spaimele nopţii din 
pustie şi prin norul din timpul zilei care i-a ţinut la o distanță 
inofensivă pe egiptenii urmăritori (Ieşirea 14,20). 


Dintre personalitățile biblice care au avut o experienţă perso- 
nală a bunătăţii şi milei lui Dumnezeu, interpretate ca valenţe ale 
proniei, se detaşează uşor psalmiştii. Aceştia vorbesc despre Dumnezeu 


ca despre un Părinte iubitor ce veghează duios asupra tuturor 


făpturilor sale asigurându-le hrana la vreme (cf. Ps 144!). Aşa au 
înțeles-o majoritatea israeliților, cu deosebirea în prima fază a 
istoriei lor, când evenimentele majore ale ţării erau privite ca o 
reală întâlnire cu Dumnezeu, cu acel Dumnezeu care-i iubeşte şi-i 
cheamă la sine: Întoarceţi-vă voi copii căzuţi de la credinţă, zice 
Domnul, că M-am unit cu voi... Întoarceți-vă, copii răzvrătiți, şi Eu 
voi vindeca neascultarea voastră...! De vrei să te întorci, Israele, 
zice Domnul, întoarce-te la Mine.. (ler, 3,14,2;4,1), atât prin încer- 
cări cât şi prin binecuvântări. Când a mai slăbit relaţia omului cu 
Dumnezeu, s-a crezut că Acesta este ceva de posedat ca un obiect 
sau ca un talisman ori o proprietate oarecare, iar pronia se consideră 
un privilegiu doar a celor aleşi. 

Această ispită îi încearcă probabil şi pe unii credincioşi sau 
poate mai puțin credincioşi moderni, mai puţin iniţiaţi în Sfintele 
Scripturi făcându-i să se simtă oarecum frustraţi de insistența aghiogra- 
filor aproape excesivă asupra relației lui Dumnezeu cu poporul 
Israel, părând uneori că nici nu-L interesează restul lumii. Aşa se 


* JP. BAGOT/J.C1. DUBS, Pour lire la Bible, Rennes 1923, p. 16. 

face că sintagmele: Dumnezeu vede, Dumnezeu aude, Dumnezeu 
vorbeşte, Dumnezeu se arată, Dumnezeu izbăveşte, etc., s-ar preta 
exclusiv la relația cu poporul ales, încât cititorul este uneori ispitit 
să considere că textul sacru nici nu-l priveşte direct. Cu alte cuvinte, 
Dumnezeu vede doar pentru Israel, aude numai rugăciunile acestuia, 
i se adresează în exclusivitate când îl invită la dialog şi-l izbăveşte 
din multiple situaţii limită, iar restul lumii parcă nici n-ar exista. 
Această interpretare restrictivă şi evident eronată a providenței 
divine era la ordinea zilei şi în sânul poporului ales. În această 
situaţie, unii profeţi, la îndemnul Duhului au atenţionat la timp că 
aceasta este doar o iluzie întrucât acelaşi Dumnezeu al israeliților 
are în grija Sa toate popoarele lumii. Prima subliniere de acest gen 
o găsim la profetul Moise când zice: Fiii lui Israel au plecat din 
Ramses spre Sucot, ca la şasesute de mii de bărbaţi pedeştri, afară 
de copii. Şi a mai ieşit împreună cu ei mulțime de oameni, de 
felurite neamuri... (Ieşirea 12,37-38). Ideea este continuată de Amos, 
păstorul profet din Tecoa care zice: Oare nu sunteţi voi feciori ai 
lui Israel, pentru Mine, ca şi Cuşiţii? - zice Domnul. Oare n-am 
scos Eu pe israeliți din pământul Egiptului, pe filisteni din Caftor şi 
pe sirieni din Chir? (cap. 9,7). 

Aluziile la unele manifestări mai reticente ale proniei Părintelui 
ceresc cu privire la restul lumii sunt justificate printr-o aşa numită 
gradaţie a momentelor teofanice, atât în relațiile cu urmaşii patriarhilor, 
ca entitate naţională, cât şi în relaţiile cu anumite persoane preferate 
precum; Avraam, Iacob, Moise, Ilie, Iosua, Elisei, etc. Această părută 
reticenţă se justifică de asemenea şi prin aceea că Dumnezeul reve- 
lat este un Dumnezeu Persoană cu care nu se poate intra în relaţie 
decât cu delicateţe şi în mod treptat ca şi cu orice subiect uman de altfel. 


Din rugăciunea lui Moise de intercedere pentru confrații săi, 
se impune cititorului ideea majoră că acest personaj poartă o conver- 
satie intimă ca şi cu un prieten cu Cale se realizează un schimb de 
gânduri, sentimente sau chiar taine”. De altfel şi dialogurile altor 


? Enrico GALBIATI, La Storia della salvezza nel'Antico Testamento, Vecenza 
1978, p. 137. 

personalități biblice se poate constata că Dumnezeu nu se descoperă 
oricând, oricui şi niciodată n-o face în mod plenar, dacă totuşi a 
decis s-o facă. De aceea şi astăzi oamenii trebuie conştientizați că 
într-adevăr, uneori, Dumnezeu pare indiferent la invocările noastre 
pe considerentul că niciodată El şi omul nu se pot întâlni în condiţii 
de egalitate şi ca urmare nu i se poate forța într-un fel mâna să se 
reveleze. Important rămâne faptul că cele două entităţi-Dumnezeu 
şi omul, se pot întâlni întotdeauna numai în condiţii de iubire. Dacă 
neamurile păgâne au fost cât de cât marginalizate, sau cel puţin 
dacă aşa pare, cauza este că acelea nu au fost iniţiate în tainele 
credinței monoteiste decât parțial şi treptat. 


ŞI pentru marii trăitori ai creştinismului, atât pentru cei din 
apus, cât şi pentru cei din răsărit, se repetă acelaşi fenomen al 
revelării reticente şi treptată a proniei divine, dar ceea ce este de 
remarcat la toți rămâne faptul că iubirea proniatoare a lui Dumnezeu 
este dorită de către om. Distanţarea de iubirea simțită ca pronie 
părintească este receptată ca o durere pentru sufletul înduhovnicit 
realizând că însăşi rămânerea în trup constituie o frustrare pentru cel 
ce a gustat odată din bucuria întâlnirii cu Dumnezeu. Sunt impresio- 
nante şi desigur foarte sugestive reflecţiile Sfântului Simeon Noul 
Teolog: Minune mare! Carnea mea, înţeleg ființa sufletului meu şi 
a trupului meu, se împărtăşeşte de slava dumnezeiască şi răspân- 
deşte o strălucire dumnezeiască. Văzând acestea săvârşindu-se în 
parte în trupul meu, cum nu voi dori şi nu voi cere să se elibereze 
trupul meu întreg de rele şi să se împărtăşească, cum am spus, de 
sănătate şi de slavă?! . Exclamaţiile Sfintei Tereza de Avilla sunt 
de-a dreptul copleşitoare: Ce tristă-i, Domnul meu, fără tine viaţa! 
De-a te vedea, cu dor, vreau să mor!!, ca să nu mai vorbim de un 
Sfânt loan al Crucii ce dă curs acelora înalte bucurii ale întâlnirii 
cu divinul şi a tristeții cauzate de despărțirea nedorită: Viața-n mine 
se sfârşeşte şi nici Domnul nu mai vine; fără de el şi fără de Sine, 


10 Dumitru STĂNILOAE, Studii de Teologie Dogmatică Ortodoxă, Craiova, 1991, 
p. 53. 


'! Tereza de Avila, Poezii, trad. de Viorica S. Constantinescu, 1996, p. 33. 

viața cum mai poate fi fi?! Multe CEI m-or troieni, şi- -ntru viață 
aşteptată, mor că nu mai mor odată”? 


Abordând problema proniei Tatălui ceresc, Sfântul Ioan Hrisostom 
face uz de cuvântul oiconomia pe care-l interpretează având un 
scop precis în legătură directă cu mântuirea, sens de altfel bivalent; 
privitoare la viața prezentă şi la cea viitoare!*. Fundamentându-şi 
argumentele pe datele Scripturii, cu precădere cărţile profetice, acel 
sfânt Părinte subliniază că numai din iconomie divină este îngăduită 
adesea şi implicarea oamenilor răi şi necredincioşi în derularea eveni- 
mentelor istorice, ba chiar şi intervenția subtilă a diavolului (cf. Iob 2,6) 
cu tendința malefică de a deturna faptele bune ale anumitor oameni, 
ca şi presărarea timpului cu greutăți diverse şi aproape insuporta- 
bile, este tot dintr-o iconomie divină! 

Sintetizând doctrina despre providenţă a Sfântului loan Hrisostom, 
teologul Thomas Spidlik reține ideea fundamentală a aceluiaşi anume 
că de fapt scopul prioritar al providenţei constă nu neaparat în con- 
servarea naturii, ci mântuirea şi îndumnezeirea acesteia,” îmbră- 
când trei forme precise: conservatoare, convertitoare la Dumnezeu 
şi educatoare sau pedepsitoare'€, fără a face unele nuanțări ce se 
impun şi anume că înaintea întrupării se mai poate vorbi şi de o altă 
formă de concretizare a providențţei, aceea de pregătire a întrupării 
Domnului Hristos. 


2. Aparenta abandonare a lumii de către pronia Tatălui. 


Direct sau indirect Sfânta Scriptură ne spune că Dumnezeu 
îşi ascunde prezenţa, sau că îşi întoarce faţa proniatoare de la om, 
lăsând impresia că nu vrea să mai ştie nimic despre om, lăsând 


12 Sfântul Ioan al Crucii, Noaptea întunecată a sufletului, ediţie îngrijită de Anca 
Crivăţ Vasile, 1997, p. 79. 

13 Tomas SPIDLIK, Spiritualitatea Răsăritului Creştin, trad. 1. Ică Jr., Sibiu, 1997, 
p. 163. 

14 Ibidem, p. 164. 

15 Idem. i 

'S Ibidem. 

impresia că nu vrea să mai ştie nimic de făptura Sa deşi a declarat-o 
cea mai de preţ din univers. Este uluitor să constatăm că cei ce au 
lansat aşa numita teorie a morţii lui Dumnezeu s-au inspirat, chiar 
dacă nu vor să recunoască, sau nu-şi dau seama, tot din Sfânta 
Scriptură. Astfel cu multă mâhnire, profetul Sofonia îşi îndrepta la 
timpul său asprul rechizitoriu împotriva acelora dintre israeliți care 
ziceau că Dumnezeu nu face nici bine nici rău (Sof 1,12). De la 
afirmația de mai sus şi până la contestarea propriu-zisă a proniei 
divine numită cu alte cuvinte, moartea lui Dumnezeu, nu-i decât un 
pas, sau poate nici unul. Se impune a zăbovi puţin asupra acestei 
idei, pentru că nu de puţine ori, omul credincios sau şi cel mai puțin 
credincios, încearcă uneori un acut sentiment al abandonului, al 
întoarcerii feței pronietoare a lui Dumnezeu dinspre el. Un număr 
apreciabil de oameni încearcă aceleaşi stări sufleteşti ca ale psal- 
miştilor (a se vedea Ps 43; 29; 22; 68 şi 87) în fața unei părute 
absenţe a lui Dumnezeu răvăşindu-le uneori sufletele ca lui Isaia ce 
exclama: AA, dacă Tu, Doamne ai sfâşia cerurile şi ai cobori pe 
Pământ (Is 63,19)'7. Părutul sentiment de abandon l-a intuit şi 
Sfântul Petru pentru zilele cele din urmă: Unde este făgăduinţa 
venirii lui? Căci de când au adormit părinții noştri, toate aşa 
rămân de la începutul lumii (2 Pt 34). 


Pentru mulţi oameni ai zilelor noastre, situațiile limită create 
de sărăcie, marginalizare, droguri, alcool, şomaj, terorism, abandon 
de familie şi alte numeroase neajunsuri ce ţin de viața din cetatea 
modernă, pare aproape imposibilă întoarcerea lui Dumnezeu înspre 
el. De aceea nu este deloc simplu astăzi să-i determini pe oameni să 
privească lucrurile din perspectiva profeților pentru care distanțarea 
temporală a lui Dumnezeu de om era cauzată de păcate, conform 
constatării lui Isaia: Ci nelegiuirile noastre au pus despărțire între 
voi şi Dumnezeul vostru şi păcatele voastre l-au făcut să-şi ascundă 
fața ca să nu vă vadă (Is 59,2), pe considerentul că pe de o parte, 
omul modern nu prea mai conştientizează realitatea păcatului, iar pe 


înă V Paul EVDOKIMOV, Vârstele vieții spirituale, trad. de Pr. 1. Buga, Bucureşti, 
3, p. 4l. 

de alta, pe bună dreptate, te poate întreba de ce pronia lui Dumnezeu 
se ascunde de către cei mai puţin păcătoşi sau chiar copii nevinovați, 
în timp ce unii care depăşesc orice limită a fărădelegii prosperă. 
Această nedumerire nu este însă o noutate absolută a sfârşitului de 
mileniu doi. Ea a existat dintotdeauna, aşa cum cu amărăciune con- 
stata la vremea sa autorul cărţii Ecleziastului: Este încă o nepotri- 
vire care se petrece pe pământ, adică sunt drepți cărora li se răs- 
plăteşte ca după faptele celor nelegiuiți şi sunt păcătoşi cărora li se 
răsplăteşte ca după faptele celor drepți (Înţ 8,14). Faţă de aparenta 
indiferenţă sau chiar distanțare a proniei divine de soarta omului, 
unii psalmişti exprimă admirabil revolta celor preaincercaţi ce se 
lansează într-o veritabilă lagomahie cu Dumnezeu: Pentru ce întorci 
fața ta? Uiţi sărăcia noastră şi necazul nostru? (Ps 43,26). Mult 
mai grăitoare este însă revolta lui Iob care se întreabă nedumerit, în 
numele tuturor neîndreptăţiţilor de soartă: Câte greşeli şi câte păcate 
am făcut? Dă-mi pe față călcarea mea de lege şi păcatul meu! De 
ce ascunzi faţa ta şi mă iei drept un duşman al tău? (Iob 13,23-24). 
Din nedumeririle acestor drepţi menţionate de Biblie se impun 
câteva idei majore, pentru teologia biblică, şi anume că omul se 
simte în mare singurătate şi nelinişte când realizează că Dumnezeu 
nu mai vrea cu el, că îl ignoră pur şi simplu. Omul suferă că această 
stare este cu totul nefirească pentru el cel chemat la comuniune de 
iubire cu Dumnezeu, comuniune pe care a experiat-o cândva și 
după care jinduieşte. 

În structura sa sufletească, omul rămâne mereu acelaşi, mai 
ales în cele ce ţin de dorul după Dumnezeu şi viața viitoare, încât 
Bisericile sunt chemate să-şi sporească propovăduirea unui Dumnezeu 
al proniei milostive. Într-o stare de sărăcie quasigenerală se aud 
glasuri care întreabă tot mai insistent şi cu nedumerire precum 
psalmistul de odinioară: Unde sunt milele tale cele de demult? 
(Ps 88,48) despre care ne vorbeşte şi Biserica? Nedumerirea omului 
poate spori vertiginos pe măsură ce se acutizează sentimentul de 
abandon într-o lume în care se pare că nu mai este prezentă pronia 
Părintelui ceresc, încât este într-adevăr tentat să se ia la sfadă cu 
Dumnezeu ca şi dreptul Iob: Oare tu, Doamne, eşti ca omul? Sau 

dormi? Ai nevoie de odihnă şi nu mai vrei să fi deranjat? De ce 
lipseşti atât de mult din viața noastră? Şi dacă o faci, până când?!5 


La incertitudine şi îndoială, Biserica nu are să răspundă cu 
solide argumente biblice, aşa cum de fapt a şi făcut-o de două 
milenii subliniind că aparenta retragere a lui Dumnezeu din viata 
noastră are drept scop descoperirea de către noi înşine a lui Dumnezeu 
care este mereu cu noi, cum era cu profetul Ieremia cel uneori ezi- 
tant (cf. Ier 1,8). El este mereu aproape (cf. Fil 4,5-6). De asemenea 
se cuvine a sublinia că Dumnezeu nu se revelează niciodată pe de-a 
întregul, după cum observa şi Isaia: Cu adevărat tu ești Dumnezeu 
ascuns, Dumnezeul lui Israel cel izbăvitor (Is 45,15). Cu toate 
acestea lucrarea sa binefăcătoare în lume este incontestabilă, iar 
obiectul revelaţiei divine nu poate fi altul decât cel religios”. 


„In concluzie se cere din partea Bisericilor, ca unele care prin 
menirea lor profetică sunt chemate să vorbească insistent lumii 
despre iubirea divină şi să garanteze iubirea nerestrictivă din partea 
lui Dumnezeu a tuturor popoarelor, să insiste mai mult pe ideea că 
omul nu a încetat şi nu încetează, în pofida tuturor rătăcirilor ŞI a 
scăderilor sale, să fie înconjurat cu o consecventă grijă părintească 
de către Dumnezeu. 


Pr. Petre SEMEN 


'8 Jacque BRIEND, Dieu dans l 'Ecriture, Paris 1992, p. 105. 


| ° Beda RIGAUX/Pierre GRELOT, Révélation, în Vocabulaire de Théologie 
Biblique, publié sous la direction de Xavier, Leon Defour..., Paris 1988, col. 1117. 

TATĂL ŞI FIII SĂI 
ÎN EVANGHELIA DUPĂ SF. LUCA 


Parabola Fiului Risipitor (Lc 15,11-32) poate fi analizată şi 
interpretată în ansamblul întregului cap. 15, adică împreună cu 
parabola despre oaia pierdută (Lc 15,3-7) şi parabola despre drahma 
pierdută (Le 15,8-10), titlul în limba germană Der verlorene Sohn 
potrivindu-i-se în cazul acesta cel mai bine!. Toate trei parabolele 
au o singură temă comună, milostivirea divină, şi prin ele Isus îşi 
justifică propria sa conduită față de vameşii şi păcătoşii care-l 
înconjoară (vv. 1-2). În felul acesta Isus apare ca reprezentantul pe 
pământ al lui Dumnezeu cel milostiv?. Atitudinea lui Dumnezeu 
însuşi faţă de păcătoşii care se întorc se manifestă în special în 
bucuria persoanelor care regăsesc ceea ce era pierdut - oaia, 
drahma, fiul rătăcit - şi în felul în care tatăl îl primeşte pe fiul care 
se întoarce. | 

Milostivirea, însoţită de bucuria regăsirii-întoarcerii, este 
tema principală a parabolei, chiar dacă în simplitatea dezarmantă a 
relatării sale se împletesc şi alte teme cum ar fi libertatea şi respon- 
sabilitatea, înstrăinarea, rătăcirea şi întoarcerea, harul, frământarea 
conştiinţei, reconcilierea, parabola reconstituindu-se într-un text inepui- 
zabil spre care s-au îndreptat mari pictori (Albrecht Diirer, Beham, 
Rembrand, L. Bassano, von Honthorst), dramaturgi (Tudor Dramatists), 


! Deşi acest titlu evidențiază doar un aspect al parabolei, mai adecvat apare titlul: 
Parabola celor 2 fii, Cf. T.W. MANSON, The Sayings of Jesus as recorded in the 
Gospels according to St. Matthew and Si. Luke arranged with Introduction and 
Commentary, SCM, London 1971, 284; sau Parabola despre iubirea tatălui, Cf. J. 
JEREMIAS, The Parables of Jesus, New York 21972, 128; sau Parabola tatălui 
risipitor; Cf. M. DUMAIS, L'actualisation du Nouveau Testament. De la réflexion à la 


pratique, = Lectio Divina 107, Cerf, Paris 181, p. 69. Noi preferăm titlul Tatăl milostiv 


şi cei doi fii ai săi şi sperăm să motivăm această alegere pe parcursul expunerii. 
2 Cf. L. SABOURIN, L'Evangile de Luc. Introduction et commentaire, Roma 1987, 
275. uperi l 


